હાઉસિંગ બોર્ડના આ મકાન હતા અને ઘટના બાદ જાગેલા અમદાવાદ મ્યુનિસિપલ કોર્પોરેશને આ ફ્લેટને સીલ મારી દીધો હતો. દરમ્યાનમાં જે ત્રણ મકાનને વીંધીને ટાંકી તૂટી ગ્રાઉન્ડ ફ્લોર પર હતી તેમાં પ્રથમ માળે રહેતા વિનોદભાઈનું મકાન બંધ હતું. થોડા દિવસ અગાઉ તેમના સંબંધી ઘર ખોલી આણંદ ગયા ત્યારે મકાનમાં કોઈ અજાણ્યા વ્યક્તિએ ઘૂસી છ સીલિંગ ફેન, બાથરૂમના નળ અને શાવર ચોરી કરી લીધી હોવાનું જાણવા મળ્યું હતું. તૂટેલા અને ખુલ્લા મકાનનો લાભ લઇ કોઈ વ્યક્તિએ ચોરી કરી લેતાં અન્ય બે મકાનની સલામતી સામે પ્રશ્ન ઊભા થયા છે.